2018. aasta Euroopa meistrivõistlused kergejõustikus
2018. aasta Euroopa meistrivõistlused kergejõustikus olid 24. Euroopa meistrivõistlused kergejõustikus, mis toimusid 6.–12. augustini Saksamaal Berliinis. Võistlused peeti Berliini olümpiastaadionil. Euroopa Kergejõustikuliit (EAA) kuulutas oma 138. kongressil 2. novembril 2013 Zürichis toimumispaigaks Berliini. Saksamaa võõrustas seda spordisündmust kolmandat korda pärast Stuttgarti 1986. aastal ja Münchenit 2002. aastal. Need kergejõustiku Euroopa meistrivõistlused olid osa Euroopa meistrivõistluste esmaesitlusest, mis peeti 1.–12. augustini Šotimaal samaaegselt kuue teise Euroopa meistrivõistlusega (ujumine, iluvõimlemine, sõudmine, golf, jalgrattasõit, triatlon) Glasgowis. Teist meistrivõistlust järjest Venemaa koondis ei osalenud; selle põhjuseks oli Ülevenemaalise kergejõustikuliidu peatamine Rahvusvahelise Kergejõustikuliidu poolt. IAAF andis aga mitmele sportlasele loa võistelda Euroopa kergejõustikuliidu lipu all volitatud neutraalsete sportlastena. Marija Lassitskene võitis naiste kõrgushüppes esimese sellise sportlasena kuldmedali. Võistlustel osales 1572 sportlast 49 riigist.